OpenLLM-France/wikimedia huggingface dataset:
# Vytautas Andziulis

Vytautas Andziulis (Šėta, 1930eko azaroaren 4a – 2018ko martxoaren 16a) lituaniar tipografo, argitaratzaile eta disidentea izan zen.

## Bizitza

Vytautas Andziulis Šėta herrian jaio zen 1930eko azaroaren 4an. Kruonisko eskolan hasi zituen ikasketak. 1936an Amaliaira joan zen familiarekin eta Petrašiūnain ikasi zuen, eta nazien okupazioan Kaunasko jesuiten eskolan. 1957an graduatu zen Kupiškisko helduen eskolan.
1948tik 1969ra Spindulys inprimategian, Kupiškisko barrutiko inprimategian, Troškūnaiko barrutiko inprimategian eta Raidė inprimategian lan egin zuen, eta 1974tik 1983ra Kaunas Teknologia Institutuko inprimaketa laborategian.
1954az geroztik, inprenta industriarako piezak bildu zituen. Geroago legez kanpoko argitaletxea sortu zuen Saliai herrian, bere etxearen azpian. 1981etik 1990era, erlijioaren, historiaren eta bestelako gaien inguruko 39 liburu argitaratu zituen Juozas Bacevičiusekin batera. Liburu horietako lehenengoa Kazimieras Paltarokas apezpikuaren Tikybos pirmamokslis izan zen. Geroago Juozas Urbšysen oroitzapenak, Adolfas Damušisen ikerketak, eta Juozas Gražulisen, Robertas Grigasen eta Kęstutis Genysen poemak argitaratu zituen. KGBk ahalegin guztiak egin arren, argitaletxea aurkitu gabe geratu zen Lituaniak independentzia berreskuratu arte.
1997az geroztik, Vytautasen Gerra Handiaren Museoko komisario nagusia izan zen.
Birutė Vidauskaitė-Andziulienėrekin ezkondu zen. Sei seme-alaba izan zituen: Virginija, Raivedis, Raminta, Margiris, Vykintas eta Vaidotas.
2018ko martxoaren 16an hil zen, eta Romainiain lurperatu zuten.

## Sariak

* 1998: Gediminas Lituaniako Duke Handiaren Ordenako Komandantearen Gurutzea
* 2000: Lituaniako Independentziaren Domina

## Erreferentziak

* 1 2 (Lituanieraz) «Mirė pogrindinės spaustuvės įkūrėjas» XXI amžius 12 (2279) 2018-03-23 (Noiz kontsultatua: 2024-07-26).
* 1 2 (Lituanieraz) «Atsisveikiname su Vytautu Andziuliu!» Domeikavos seniūnija 2018-03-16 jatorrizkotik artxibatua (artxibatze data: 2018-03-19) (Noiz kontsultatua: 2024-07-26).
* ↑ (Lituanieraz) «Vytautas Andziulis» Limis (Noiz kontsultatua: 2024-07-26).
* ↑ (Lituanieraz) «Mirė pogrindžio spaustuvininkas V. Andziulis» Draugas CIX (34): 8. 2018-03-20 (Noiz kontsultatua: 2024-07-26).
* ↑ (Lituanieraz) Akstinas, Domas. (2001). «Vytautas Andziulis» Visuotinė lietuvių enciklopedija. 1 Vilnius: Mokslo ir enciklopedijų leidybos institutas, 505 or..
* ↑ (Lituanieraz) «Vytautas Andziulis» Vyriausioji rinkimų komisija (Vilnius) (Noiz kontsultatua: 2024-07-26).

## Kanpo estekak

* Datuak: Q6682197
# Vicent Pascual i Granell

Vicent Pascual i Granell (Silla, 1944ko otsailaren 22a) maisu, pedagogo eta idazle valentziarra da. Irakasle-ikasketak egin zituen eta 1970ean hasi zen irakaskuntzan. Ibilbide garrantzitsua izan du katalana Valentziako eskolan sartzeko prozesuan XX. mendearen azken urteetan eta XXI. mendearen hasieran. Hizkuntza irakaskuntzaren modernizatzeko prozesuan egin du lan.
Zabalkunde handia lortu duten material didaktikoaren prestakuntzan nabarmendu da, bereziki testuliburuena: Rodet, Penyagolosa, L'Arca, Cèrcol, etab. Parte hartu du, baita Diccionari Tabarca: valenciano-castellano/castellano-valenciano (1990) eta Diccionari Tabarca escolar: valenciano-castellano/castellano-valenciano (2015) lanetan ere. Hezkuntza elebidun eta eleaniztunari dagokionez, Vicent Salarekin batera, Un model educatiu per a un sistema escolar amb tres llengües (1991) liburuaren egileetako bat da. Horrez gain, zenbait artikulu argitaratu ditu aldizkari espezializatuetan eta dokumentu programatikoetan; adibidez, Un model d'educació plurilingüe i intercultural per al sistema educatiu valencià (Escola Valenciana, 2011). Urte askoan Alzirako CEFIRE Irakasleen Prestakuntza Zerbitzuan ibili da eta hasieran Editorial Gregal-eko aholkulari pedagogikoa izan zen.
Gazteentzako eleberriak ere idatzi ditu, hala nola El guardià de l'anell (1984), L'últim guerrer (1986), L'enigma del medalló (1996), i Els dorments (2014).
2013. urtean Kataluniako Ikasketen Institutuko atal filologikoan sartu zen.
2016. urtean Socarrat Major saria jaso zuen.

## Hizkuntzen pedagogiako Vicent Pascualen ideia batzuk

Vicent Pascual i Granell-en ustez, edozein hizkuntza-irakaslek kontuan hartu beharko lituzketen oinarrizko ideia batzuk:
* Hizkuntzen ikaskuntza eta irakaskuntzaren helburua hizkuntza erabiltzeko trebetasuna lortzea izan behar du, ez "hizkuntza gaitasuna" lortzea.
* Hizkuntza erabiltzeko trebetasuna komunikazio-jardueren bidez eta hizkuntzari buruzko gogoeta batzuen bidez, jarduera komunikatiboak eta gogoetak konbinatuz, lortu behar da.
* Hizkuntzari buruzko hausnarketaren tratamenduak komunikazio-jardueretan integratuta egon behar du.
* Esku-hartze unitate gehienak sintetikoak izan beharko lirateke (zereginak, sekuentziak, proiektuak...), benetakotasunaren ikuspegitik planteatuta, hau da, eskolatik kanpoko bizitza errealeko komunikazio-egoeren oso antzekoak edo antzekoak.
* Esku hartzeko unitate didaktikoek helburu bikoitza izango dute: komunikazio-jarduerek arrakasta izatea eta aldi berean ikasleen hizkuntza erabiltzeko trebetasuna handitzea.
* Esku-hartze unitate didaktikoek ikasleentzat garrantzitsuak, esanguratsuak, diren gai eta eduki ez-linguistikoak jorratu beharko lituzkete.
* Hizkuntzen irakaskuntzan erabiltzen den terminologia, hizkuntza-eredua eta ikuspegi didaktikoa adostu egin behar dira irakasten diren hizkuntza guztietan. Hizkuntzen tratamendu integratua eta integrala beharrezkoa da.

## Erreferentziak

* ↑ Vicent Pascual Granell, Socarrat Major. .
* ↑ Lliurament del Socarrat Major 2016 a Vicent Pascual Granell. 6/2/2016.
* ↑ Interneten: ' Vicent Pascual #EHB1617.an Hizkuntzen Trataera Integratua @Ulibarri_info '

## Kanpo estekak

* Datuak: Q24228199
# Vice Versa

Vice Versa, synthpop eta musika industrial estiloko musika talde ingeles bat izan zen, ABC taldearen jatorria izan zelako ezaguna.
Sheffielden sortu zuten Stephen Singleton, Mark White eta David Sydenhamek. Eurek, euren ekoizpen etxe independente propioa sortu zuten, Neutron Records izenekoa, eta hortik atera zuten "New Girls" izeneko euren lehen singlea.
Whitek eta Singletonek, ondoren, Martin Flyri eskatu zioten taldera batzeko. Flyk elkarrizketatu zituen, Modern Drugs aldizkariko kazetaria baitzen.
Taldeak, Rotterdametik egiten ari zen bira batean jotzen ari zela, Flyk, ahots inprobisazioak egin zituen, han zegoen jende guztia txundituta geratu zelarik. Honela, Vice Versa taldeko laugarren eta azken partaidea izango zen abesteaz arduratuko zena.
1980an, Vice Versak, bere izena ABCgatik aldatu zuen, Flyk, kantari bezala Whiten lekua hartzeko erabakiaren ondoren.

## Diskografia

* Music 4 (EP) (Britainia Handia, 1979ko iraila)
* 1980: The First Fifteen Minutes (7") (lau banden bilketa) (Britainia Handia, 1979)
* 8 Aspects Of (1980)
* Stilyagi (7") (Herbehereak, 1980)

## Kanpo estekak

* Datuak: Q9093194
# Viceko Unibertsitatea - Kataluniako Unibertsitate Zentrala

Viceko Unibertsitatea -Kataluniako Unibertsitate Zentrala (katalanez: Universitat de Vic - Universitat Central de Catalunya) Kataluniako unibertsitate pribatua da, Vicen campus bat duena.
Goi-mailako hezkuntzari eta etengabeko irakaskuntzaren eta prestakuntzaren bidezko ikerketari buruzko erakundea da, eta unibertsitate-autonomiaren printzipioa du oinarri, katedra-, ikerketa- eta ikasketa-askatasunean adierazia.

## Kanpo estekak

* Datuak: Q935460
* Multimedia: Universitat de Vic / Q935460
# Viceko katedrala

Viceko San Pedro Apostuluaren katedrala (katalanez Catedral de Sant Pere Apòstol) Kataluniako Vic udalerrian dagoen katedral bat da, Bartzelonako probintzian.
Jatorrizko eraikina 1038an eraikitzen hasi zen, eta 1781-1803 artean zaharberritua eta handitua izan zen.
Erromanikoa eta neoklasikoa elkarnahasten dituen tenplua da, kanpandorrea erromanikoa, klaustroa eta aldare nagusia gotikoak eta San Bernaten kapera barrokoa ditu.

## Kanpo estekak

* Datuak: Q2509421
* Multimedia: Cathedral of Vic / Q2509421
# Viceko lautada

Viceko lautada, katalanez: Plana de Vic, Kataluniako Osona eskualdean dagoen lautada bat da, Bartzelonako probintzian. Itxura luzexka eta ipar-hegoaldeko norantzan hedatzen da, eta erdian Vic udalerria du.
Ter ibaiak eta bere ibaiadarrek burututako higaduraren bidez sortu zen, ekialdean mendebaldean baina higadura handiagoa izanik, denera lautadak 600 km$^2$-ko azalera du. 30 kilometro luze ditu.
Mendiz erabat inguratua dago, iparraldean Ripollès eta Garrotxa eskualdeak ditu, Les Guilleries mendilerroa ekialdean, Montseny mendigunea hego-ekialdean, Moyanès eta Lluçanès eskualdeak mendebaldean, mendilerro eraztun batez itxia geldituz.

## Kanpo estekak

* Datuak: Q4894891
* Multimedia: Plain of Vic / Q4894891
# Xanthoria parietina

Xanthoria parietina liken foliazeo bat da, kolore hori-laranja bizikoa eta zirkulu formakoa, ertz lobulatuekin. Taloaren erdian, disko txiki edo kopa oso ireki moduan agertzen dira apotezioak, askosporak garatzen diren onddoaren gorputz emankorrak.
Pareta askotan hazten da, baina baita ere arrokatan edo zuhaitzen azalen gainean. Genoma aztertzeko hautagaietako bat bezala aukeratu zuten Joint Genome Institute (JGI) proiektuan.

## Taxonomia

Lineok deskribatu zuen, Lichen parietinus izenarekin, hau da, paretetako likena. Izen hori ere izaten du hizkuntza batzuetan.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.

## Kanpo estekak

* Datuak: Q475341
* Multimedia: Xanthoria parietina / Q475341
* Espezieak: Xanthoria parietina
# Xanti (argipena)

Xanti izenaren adierak:
* Pertsona izen gisa, Xanti edo Santi gaztelaniazko Santiago izenaren hipokoristikoak dira, eta ez ditu ontzat ematen Euskaltzaindiak. Horien ordez Jakue eta beste aldaera batzuk hobesten ditu.
* Xanti, Greziako eskualde bat eta Xanti, eskualde horren hiriburua.

## Erreferentziak

* ↑ «Izen hipokoristiko edo txikigarriak: Xanti/Santi, Joxe/Jose - JAGONET galde-erantzunak» www.euskaltzaindia.eus (Noiz kontsultatua: 2019-05-28).
* ↑ «santi - Pertsona-izenak - Euskal Onomastikaren Datutegia (EODA)» www.euskaltzaindia.eus (Noiz kontsultatua: 2019-05-28).
# Xanti (Grezia)

    Artikulu hau Greziako udalerriari buruzkoa da; beste esanahietarako, ikus «Xanti (argipena)».
Xanti (grezieraz: Ξάνθη, Xánthi, ˈksanθi ahoskatua) Greziako hiria eta udalerria da, izen bereko unitate erregionaleko hiriburua dena.

## Auzoak

* Evmoiro
** Kallithea
** Lamprino
** Lefki
** Nea Morsini
** Palaia Morsini
** Petrochori
* Kimmeria
** Gialisteri
** Livadi
** Pelekito
** Alikochori, Anthiro, Askyra, Eranos, Ketiki, Porta, Prioni eta Ydrochori herrixka hustuak
* Xanti

## Biztanleria

| Urtea | Biztanleria |
| 1940 | 31.015 |
| 1951 | 27.283 |
| 1961 | 27.802 |
| 1971 | 27.040 |
| 1981 | 33.897 |
| 1991 | 38.808 |
| 2001 | 46.464 |
| 2011 | 56.151 |

## Erreferentziak

* ↑ Euskaltzaindia. (PDF) 154. arauaː Europako eskualde historiko-politiko nagusiak. .

## Kanpo estekak

* Datuak: Q210296
* Multimedia: Xanthi / Q210296
# Xanthoxenita

Xanthoxenita fosfato motako minerala da.

## Ezaugarriak

Xanthoxenita fosfato mineralaren formula kimikoa hau da: ${\ce {Ca4Fe^{3+}2(PO4)4(OH)2 * 3H2O}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Xanthoxenite: Mineral information, data and localities.» www.mindat.org (Noiz kontsultatua: 12-05-2019).
# Xanthoporia radiata

Xanthoporia radiata Inocybaceae familiako onddo espezie bat da.
Sinonimoak: Polyporus radiatus. Xanthochrous radiatus, Mensularia radiata, Inonotus radiatus.

## Deskribapena

Kapela: 5 eta 10 cm bitarteko diametrokoa, dimidiatua, inbrikatua, goiko aldea erradialki zimurtua, belusatua, arre-burdin kolorekoa, belztua, ertza arre-horixka kolorekoa.
Poroak: Txikiak, irregularrak, pruinaren azpian (grisaxka) arre-orein kolore biziarekin.
Haragia: Arre-laranja-orein bizi kolorekoa, fibrila finekin, eremu zirkular zentrokideekin.
Etimologia: Inonotus terminoa grekotik dator, zuntz, haria, esan nahi duen “ino” hitzetik eta belarria esan nahi duen “oûs, ōtós” hitzetik.

## Jangarritasuna

Ez da jangarria, gogorra eta larrukara da.

### Nahasketa arriskua

Pseudoinonotus dryadeus delakoarekin nahas daiteke.

## Sasoia eta lekua

Urte osoan. Haltz, urki, hurritz, sahats eta abarretan.

### Banaketa eremua

Kanada, Ameriketako Estatu Batuak, Alaska, Europa, Groenlandia, Errusia, Uzbekistan, Tajikistan, Yemen, Kaukasia, Himalaiako eremua, Txina, Hego Korea, Japonia, Australia, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 320 or. ISBN 84-282-0865-4..
* ↑ (Gaztelaniaz) Asociación Micológica de Durango Errotari.
* ↑ Xanthoporia radiata: GBIF—the Global Biodiversity Information Facility.

## Kanpo estekak

* Datuak: Q80212138
* Multimedia: Xanthoporia radiata / Q80212138
* Espezieak: Xanthoporia radiata
# Zhang Liang (arraunlaria)

Zhang Liang (txinera sinplifikatuz: 张亮; pinyinez: Zhāng Liàng; 1987ko urtarrilaren 14an jaioa) gizonezko txinatar arraunlaria da, eta 2008ko Udako Olinpiar Jokoetan eta 2012ko Udako Olinpiar Jokoetan Txinako taldean lehiatzen du.
Zhang-ek ospea lortu zuen nazioartean, 2008ko Udako Olinpiar Jokoetan, gizonen skiffean aurkeztu ez zenean, eta, beraz, nazioarteko arraun-arauei jarraiki, skull bikoitzeko ekitalditik kanporatu zuten.
2012ko Udako Olinpiar Jokoetan, skiffean baino ez zuen parte hartu, eta 11. amaitu zuen.
2019 eta 2021eko Munduko Arraunketa Txapelketetan, Zhang Liu Zhiyurekin batera lehiatuko da, gizonezkoentzako skull bikoitzeko ekitaldian.
2021ean, Tokion, 2020ko Udako Olinpiar Jokoetan, Liu Zhiyurekin batera, esku hartzen du skull bikoitzean, eta brontzezko domina eskuratu zuten.

## Nazioarteko emaitzak

Udako Olinpiar Jokoak :
| Urtea | Lekua | Domina | Kategoria |
| 2020 | Tokio Japonia | 03 ! | Skull bikoitza |
| Munduko Txapelketa ||||
| Urtea | Lekua | Domina | Kategoria |
| 2019 | Ottensheim Austria | 01 ! | Skull bikoitza |
| 2021 | Luzerna Suitza | 01 ! | Skull bikoitza |
| Asiako Jokoak ||||
| Urtea | Lekua | Domina | Kategoria |
| 2010 | Guangzhou Txina | 01 ! | Skull laukoitza |
| 2014 | Incheon Hego Korea | 01 ! | Skull laukoitza |
| 2018 | Palembang Indonesia | 01 ! | Skiffa |

## Beste emaitza nagusiak

* 2007 Amsterdam Munduko Kopa – 8. bakarkako skiffean

## Erreferentziak

* ↑ .年雅加达亚运会中国体育代表团名单公示--体育--人民网 sports.people.com.cn. 2021-02-05ean begiratua.
* ↑ . Zhang Liang Biography Chinese Olympic Committee.
* ↑ ."Rower out of the water" Globe and Mail. 2008-08-11. 2008-08-13an begiratua.
* ↑ Macur, Juliet (11 August 2008) ."Two Chinese Medal Chances Row Away" New York Times.
* ↑ "Zhang Liang Bio, Stats, and Results" Olympics at Sports-Reference.com. Originaletik Artxibatua 2020-04-18an. 2016-07-04an begiratua.
* ↑ "World Rowing - Medals and masks for the winners at World Rowing Cup II in Lucerne". World Rowing. 2021-05-23an begiratua.

## Kanpo estekak

* Zhang Liang Olympedian
* World Rowing
* Zhang Liang Sport Reference Artxibatua
* Datuak: Q8070264
# Zhang Shan

Zhang Shan (Txina, 1968ko martxoaren 23a) Txinako tiratzailea eta olinpiar txapelduna da.

## Ibilbidea

Zhang Shan Txinako hego-mendebaldeko Sichuan probintziako Nanchong hirian jaio zen. Hamasei urterekin plater-tiroketan hasi zen. 1989an, Txinako plater-tiroketako talde nazionalera batu zen.
Olympic Skeet Shooting ekitaldian urrezko domina irabazi zuen 1992ko Udako Olinpiar Jokoetan, Bartzelonan. 1968ko Olinpiar jokoetatik ekitaldi hau mistoa zen, gizon zein emakumeentzat irekia, eta Shanek 1992an urrezko domina irabazi zuen, ekitaldi misto horretan, emakume batek irabazitako lehenengo domina. Ondoren, Nazioarteko Tiro Elkarteak emakumeen parte-hartzea galarazi zuen 1996ko Atlantako jokoetan eta Shan erretiratu egin zen eta Sichuango Unibertsitateara bueltatu zen ikastera.
2000. urteko Sydneyko Jokoetarako, Nazioarteko Olinpiar Batzordeak emakumeen parte-hartzea berriro baimendu zuen, baina kategoria bereizi batean. Zhangek 2000ko Olinpiar Jokoetan parte hartu zuen, emakumezkoen kategorian, zortzigarren geratuz.
Ondorengo lorpenen artean, 2017an zilarrezko domina bat lortu zuen Txinako 13. Joko Nazionaletan, 49 urterekin, urrezko domina olinpikoa lortu eta 25 urtera.

## Ikus, gainera

* Tiro olinpikoa

## Erreferentziak

* ↑ (Gaztelaniaz) nogueiroabogados. (2021-01-22). «ZHANG SHAN: oro olímpico en Barcelona 1992 en Tiro Pichón-CATEGORÍA MIXTA» Abogado Luis Nogueiro Arias | Especialista Derecho Deportivo (Noiz kontsultatua: 2024-08-01).
* ↑ (Gaztelaniaz) ZHANG SHAN: LA TIRADORA QUE GANÓ EL ORO OLÍMPICO COMPITIENDO CONTRA HOMBRES. (Noiz kontsultatua: 2024-08-01).
* 1 2 «Zhang Shan: The Woman Who Outshot the men» www.womenofchina.cn (All China Women's Federation) June 2, 2006.
* 1 2 3 ZHANG Shan: The only female shooter to win gold in a mixed competition. International Olympic Committee July 5, 2020.
* ↑ «Olympic Champ Zhang Shan: 'Shooting until Young Athletes Eliminate Me'» www.womenofchina.cn (All China Women's Federation) July 27, 2017.

## Kanpo estekak

* Datuak: Q197285
# Zhang Xun (Txinako Errepublika)

Zhang Xun (txinera tradizionalez: 張勳; pinyinez: Zhāng Xūn}}1854ko irailaren 16 – 1923ko irailaren 11) Qing dinastiari leiala zen txinatar jenerala izan zen, 1917ko uztailean Puyi enperadorearen berrezarpen laburraren egilea.
Cixi enperatrizaren alargunaren eskolta militarra izan zen Boxer matxinadan. 1911n iraultzaileen kontra borrokatu zen Nanjingen. Hala ere, 1912an Txinako Errepublika aldarrikatu zenean, Yuan Shikairi babesa eman zion, bai lehendakari gisa eta bai gero enperadore gisa. 1913an Zhangek Nanjing hartzea lortu zuen, Kuomintangen eskuetan zegoena, eta haren tropek hiria modu basatian suntsitu zuten arren, Yuanek landa-mariskal izendatu zuen.
Hala ere, 1916an Yuan hil ondoren, Zhangek gobernu inperiala berrezartzeko helburuei heldu zien, eta 1917ko uztailaren 1ean Beijingen sartu zen Kang Youweiekin batera, eta Puyi enperadorea berrezarri zuten. Enperadoreak lehen ministro izendatu zuen bere ekintzagatik; hala ere, ekintzak arrakasta gutxi izan zuen Txinan eta uztailaren 12an hainbat buruzagi militarren artean berrezarpena ito zuten. Zhang Herbeheretako legazioan babestu zen Pekinen, eta ordutik bizitza politikotik erretiratu zen.

## Kanpo estekak

* Datuak: Q699600
* Multimedia: Zhang Xun / Q699600
# Zhang Yimou

Zhang Yimou (txinera tradizionalez: 張藝謀; txinera sinplifikatuz: 张艺谋; pinyinez: Zhāng YìmóuKantoiko jyutpingez: Zoeng$^1$ Ngai$^6$-mau$^4$; Xi'an, Shaanxi, 1950eko apirilaren 2a) txinatar zinema zuzendaria da. Hainbat sari lortu ditu eta hirutan izendatu dute ingelesa ez den hizkuntza batean egindako film onenaren Oscar Sarirako.

## Filmografia

| Urtea | Filma | Txineraz | Oharra(k) |
| 1987 | Hóng Gāoliáng | 红高粱 | Urrezko Hartza |
| 1988 | Daihao meizhoubao | 代号美洲豹 | |
| 1990 | Ju Dou | 菊豆 | |
| 1991 | Da hong deng long gao gao gua | 大红灯笼高高挂 | Urrezko Lehoia |
| 1992 | Qiu Ju da guan si | 秋菊打官司 | Urrezko Lehoia |
| 1994 | Bizi (1994ko filma) | 活着 | |
| 1995 | Yao a yao yao dao waipo qiao | 摇啊摇，摇到外婆桥 | |
| 1995 | Zhang Yimou | | Lumière and Company filmaren atala |
| 1997 | You hua hao shuo | 有话好好说 | |
| 1999 | Yi ge dou bu neng shao | 一个都不能少 | Urrezko Lehoia |
| 1999 | Wode fuqin muqin | 我的父亲母亲 | |
| 2000 | Xingfu shiguang | 幸福时光 | |
| 2002 | Ying xiong | 英雄 | |
| 2004 | Shi mian mai fu | 十面埋伏 | |
| 2005 | Qian li zou dan ji | 千里走单骑 | |
| 2006 | Man cheng jin dai huang jin jia | 满城尽带黄金甲 | |
| 2007 | Movie Night | | To Each His Cinema filmaren atala |
| 2009 | San qiang pai an jing qi | 三枪拍案惊奇 | |
| 2010 | Shan zha shu zhi lian | 山楂树之恋 | |
| 2011 | Jīnlíng Shísān Chāi | 金陵十三钗 | |
| 2014 | Gui lai | 归来 | |
| 2016 | The Great Wall | The Great Wall / 长城 |
| 2018 | Yǐng | 影 | |
* Datuak: Q55430
* Multimedia: Zhang Yimou / Q55430
# Zhang Lixiong

Zhang Lixiong (txinera sinplifikatuz: 张力雄; Shanghang konderria, 1913ko azaroaren 22a – Nanjing, 2024ko apirilaren 2a) txinatar politikari eta militarra izan zen.

## Bizitza

Zhang Lixiong 1913ko azaroaren 22an jaio zen Shanghang konderriko nekazari familia batean. 1929an Txinako Gazte Komunisten Ligan sartu zen, 1931n Txinako Alderdi Komunistan, eta 1961ean Askapenerako Herri Armadako maior jeneral izendatu zuten. 1975etik 1978ra Herri Biltzar Nazionaleko diputatua izan zen.
Tu Tongjin 2023ko apirilaren 3an hil ondoren, Martxa Luzean parte hartu zuen jeneral fundatzaile bizi bakarra izan zen.
2023ko azaroaren 21ean 110. urtebetetzea ospatu zuen Nanjingen.
2024ko apirilaren 2an hil zen Nanjingen, 110 urte eta 133 egun zituela.

## Erreferentziak

* 1 2 (Txineraz) «111岁老红军张力雄在南京逝世» Yangtse 2024-04-02 (Noiz kontsultatua: 2024-08-05).
* ↑ (Txineraz) «张力雄老将军：“我是革命老黄牛”» 中國軍網 2019-09-27 (Noiz kontsultatua: 2022-04-02).
* ↑ (Txineraz) «108歲“開國少將”黨齡90年 收到紀念章高興得像孩子» People's Daily Online 2021-06-25 (Noiz kontsultatua: 2024-08-05).
* ↑ (Txineraz) «全党党龄最长、全军军龄最长的开国将军，在南京迎来110岁生日» XHBY 2023-11-22 (Noiz kontsultatua: 2024-08-05).
* ↑ (Txineraz) «福建籍开国将军张力雄喜迎110岁寿诞» People's Daily Online 2023-11-22 (Noiz kontsultatua: 2024-08-05).
* ↑ (Txineraz) «痛悼！开国少将张力雄逝世，享年111岁» 新浪財經 2024-04-02 (Noiz kontsultatua: 2024-08-05).

## Kanpo estekak

* Datuak: Q104722532
# Zhang Min (arraunlaria)

Zhang Min (txinera tradizionalez: 张敏; pinyinez: Zhāng Mĭn; Jinan, 1993ko ekainaren 20a) Txinako emakume arraunlaria da. Bi Udako Olinpiar Jokotan, esku hartu zuen: Rio 2016an (Rio de Janeiro) 7. postua egin zuen lau lemazain gabekoan, eta Tokio 2020an (Tokio) brontzezko domina lortu zuen zortzikoan. Taldea hauek osatzen zuten: Zhang Minek berak, Miao Tianek berak, Guo Linlinek, Ju Ruik, Li Jingjingekek, Wang Zifengek, Wang Yuweik, Xu Feik eta Zhang Dechangek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Zortzikoa |

## Erreferentziak

* ↑ "Zhang Min" olympedia.org. (Ingelesez)
* ↑ "Zhang Min" FISAren datu-basea. (Ingelesez)

## Kanpo estekak

* Datuak: Q26267551
# Zhang Yayi

Zhang Yayi (1997ko maiatzaren 6a) igerilari artistiko txinatarra da. 2024ko Udako Olinpiar Jokoetan urrezko domina lortu zuen taldekako proban.

## Kirol lorpenak

Udako Olinpiar Jokoak :
| Urtea | Lekua | Domina | Kategoria |
| 2024 | Paris | 01 ! | Taldeka |
| Munduko Txapelketak ||||
| Urtea | Lekua | Domina | Kategoria |
| 2022 | Budapest | 01 ! | Errutina librea taldeka |
| 2022 | Budapest | 01 ! | Errutina teknikoa taldeka |
| 2023 | Fukuoka | 01 ! | Errutina librea taldeka |
| 2023 | Fukuoka | 01 ! | Errutina akrobatikoa taldeka |
| 2024 | Doha | 01 ! | Errutina librea taldeka |
| 2024 | Doha | 01 ! | Errutina teknikoa taldeka |
| 2024 | Doha | 01 ! | Errutina akrobatikoa taldeka |
| Asiako Txapelketak ||||
| Urtea | Lekua | Domina | Kategoria |
| 2016 | Tokio | 02 ! | Errutina teknikoa taldeka |
| 2016 | Tokio | 02 ! | Taldeka |